11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 805 της 25 Οκτ./1 Νοεμ. 1976 (ΦΕΚ Α΄ 288) Περί παρακολουθήσεως της νοσηρότητος των ναυτικών από στατιστικής απόψεως. Έχοντες υπ’ όψει: 1.Τας διατάξεις του άρθρ. 295 του κυρωθέντος δια του Νόμ. 3816/1958 (ΦΕΚ 32 τ.Α΄) «περί Κώδικος Ιδιωτικού Ναυτικού Δικαίου». 2.Τας διατάξεις της παρ. 1(γ) του άρθρ. 1 του Νόμ. 3141/1955 «περί συστάσεως παρά τω Υ.Ε.Ν. Συμβουλίου Εμπορικού Ναυτικού (Σ.Ε.Ν.) (ΦΕΚ 43 τ. Α΄). 3.Την από 25.6.1976 γνωμοδότησιν του Συμβουλίου Εμπορικού Ναυτικού. 4.Την υπ’ αριθ. 585/1976 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-Ναυτικός υπηρετών εις πλοίον υπό Ελληνικήν σημαίαν ή υπό ξένην σημαίαν, ησφαλισμένος εις το Ναυτικόν Απομαχικόν Ταμείον, εφ’ όσον απολύεται λόγω ασθενείας ή ατυχήματος, ή ανεξαρτήτως αιτίας, προβάλλων όμως εντός της νομίμου προθεσμίας αξίωσιν προστασίας λόγω ασθενείας παρά του πλοιοκτήτου ή εγείρων την περί τούτου αγωγήν, υποχρεούται να καταθέση το ναυτικόν του φυλλάδιον εις την βεβαιούσαν την απόλυσίν του Λιμενικήν ή Προξενικήν Αρχήν. Εν η δε περιπτώσει ο ναυτικός ούτος πρόκειται να νοσηλευθή εις τρόπον διάφορον του της απολύσεώς του, το ναυτικόν του φυλλάδιον δύναται να κατατεθή εις την εγγυτέραν προς τον τόπον της νοσηλείας του Λιμενικήν ή Προξενικήν Αρχήν. Άρθρ.2.-1.Μετά την αποθεραπείαν του ο ναυτικός προς παραλαβήν του ναυτικού του Φυλλαδίου, δέον να προσκομίζη εις την οικείαν Λιμε(Μετά την σελ. 32(γ) Σελ. 32,01 Τεύχος 616-Σελ. 5 Κώδικας Ιδιωτικού Ναυτικού Δικαίου 19.Α.α.9-11 νικήν ή Προξενικήν Αρχήν, ιατρικήν γνωμάτευσιν εξ ης να πιστοποιήται το είδος της ασθενείας ή του ατυχήματος, η διάρκεια θεραπείας ως και η πληρωθείσα αποζημίωσις. 2.Εκ του περιεχομένου της προσκομιζομένης ιατρικής γνωματεύσεως ουδεμία εγγραφή καταχωρείται εις το ναυτικόν φυλλάδιον πλην της ενδείξεως «ΕΤΥΧΕΝ ΠΡΟΣΤΑΣΙΑΣ ΚΑΤ’ ΑΣΘΕΝΕΑΣ ΕΚ ΜΕΡΟΥΣ ΤΟΥ ΠΛΟΙΟΚΤΗΤΟΥ». 3.Αιτήσει του ναυτικού δύναται να καταχωρήται εις το ναυτικόν φυλλάδιον αυτού, υπό των εν παρ. 1 Αρχών, εν περιλήψει το περιεχόμενον της προσκομιζομένης ιατρικής γνωματεύσεως. 4.Η λαμβάνουσα την ιατρικήν γνωμάτευσιν Λιμενική ή Προξενική Αρχή, υποχρεούται να διαβιβάζη ταύτην εις την Υπηρεσίαν Ναυτικών Μητρώων του ΥΕΝ, προς τήρησιν παρ’ αυτής ειδικού Μητρώου δια την στατιστικήν παρακολούθησιν της νοσηρότητος των ναυτικών. 5.Εν αδυναμία προσκομίσεως της εν παρ. 1 του παρόντος ιατρικής γνωματεύσεως το Ναυτικόν Φυλλάδιον θ’ αποδίδεται τη αιτήσει του ενδιαφερομένου ναυτικού επί τη προσκομίσει μόνον βεβαιώσεως του θεράποντος ιατρού ότι είναι ικανός προς εργασίαν, εν αδυναμία δε προσκομίσεως και της τοιαύτης βεβαιώσεως, ή εις περίπτωσιν καθ’ ην υφίστανται λόγοι επιβάλλοντες την απόδοσίν του προ της αποθεραπείας του ναυτικού θα αποδίδεται τούτο τη εγκρίσει της Υπηρεσίας Ναυτικών Μητρώων, κατόπιν σχετικής εισηγήσεως της αρμοδίας Λιμενικής ή Προξενικής Αρχής. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, αφ’ ης καταργείται η παρ. 5 του άρθρ. 3 του Ν.Δ. 2652/1953 «περί τροποποιήσεως και συμπληρώσεως του Νόμ. 1752/1951 «περί ναυτικής εργασίας». Εις τον αυτόν επί της Εμπορικής Ναυτιλίας Υπουργόν, ανατίθεμεν την δημοσίευσιν και την εκτέλεσιν του παρόντος. Σελ. 32,02 Τεύχος 616-Σελ. 6 19.Α.α.11 Κώδικας Ιδιωτικού Ναυτικού Δικαίου 